*Ո Ր Ո Շ ՈՒ Մ*

*Կատարողական վարույթը կասեցնելու մասին*

 *«01» հունիսի 2015 թ. ք.Վանաձոր*

 *ՀՀ ԱՆ ԴԱՀԿ ապահովող ծառայության Լոռու մարզային բաժնի ավագ հարկադիր կատարող, արդարադատության մայոր` Մերուժան Նալբանդյանս ուսումնասիրելով 16.01.2015թ. ին հարուցված թիվ 06-49/15 կատարողական վարույթի նյութերը.*

*ՊԱՐԶԵՑԻ*

 *ՀՀ Լոռու մարզի ընդհանուր իրավասության դատարանի կողմից ԼԴ/0009/01/14 քրեական. գործով 26.12.2014թ-ին տրված թիվ ԼԿԹ 4031 կատարողական թերթի համաձայն պետք է ամբաստանյալ` Սոս Արմենի Առաքելյանից հօգուտ Արթուր Ջանիկի Մանուկյանի բռնագանձել 2.350.000 ՀՀ դրամ, որպես հանցագործությամբ պատճառված վնասի փոխհատուցման գումար:*

*Միաժամանակ ղեկավարվելով §ԴԱՀԿ մասին¦ ՀՀ օրենքի 66 և 67հոդվածների պահանջով պարտապանից հօգուտ ՀՀ ԱՆ ԴԱՀԿ ԱԾ բռնագանձել բռնագանձման ենթակա գումարի 5 %-ը , որպես կատարողական գործողությունների կատարման ծախս:*

 *Ի կատարումն կատարողական թերթի ձեռնարկված կատարողական գործողությունների ընթացքում պարտապան` Սոս Արմենի Առաքելյանին սեփականության իրավունքով պատկանող գույք՝ ներառյալ դրամական միջոցներ և արժեթղթեր, ինչպես նաև գույքային իրավունքներ հայտնաբերելու, դրանց գտնվելու վայրը,կազմն ու քանակը պարզելու նպատակով «ԴԱՀԿ մասին» ՀՀ օրենքի 40 հոդվածի 3 –րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականցնող իրավասու պետական մարմինների և այլ կազմակերպությունների, ինչպես նաև ՀՀ տարածքում գործող բոլոր առևտրային բանկերին։*

 *Արդյունքում պարտապանին սեփականության իրավունքով պատկանող գույք,գույքային իրավունքներ և դրամական միջոցներ հայտնաբերելու ուղղությամբ ձեռնարված՝ օրենքով թույլատրելի բոլոր միջոցները սպառվել են և չի հայտնաբերվել վերջինիս սեփականության իրավունքով պատկանող գույք, գույքային իրավունքներ և դրամական միջոցներ, որոնց վրա հնարավոր է տարածել բռնագանձում։*

 *Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:*

 *Վերոգրյալի հիման վրա և ղեկավարվելով ''Սնանկության մասին'' ՀՀ օրենքի 6-րդ հոդվածի 2-րդ մասով, <ԴԱՀԿ մասին> ՀՀ օրենքի 28-րդ հոդվածով և 37-րդ հոդվածի 8-րդ կետով`*

*ՈՐՈՇԵՑԻ*

 *Կասեցնել 16.01.2015թ-ին հարուցված թիվ` 06-49/15 կատարողական վարույթը 60-օրյա ժամկետով.*

 *Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

 *Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

 *Որոշման պատճեն ուղարկել կողմերին.*

 *Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

 *ավագ հարկադիր կատարող Մ.Նալբանդյան*